FANATIK vă prezintă programul complet al play-off-ului din SuperLiga, sezonul 2023/2024. Tabloul celor mai bune 6 echipe ale sezonului s-a definitivat după cele 5 meciuri de foc care au avut loc vineri seară în ultima rundă a sezonului regulat. Patru dintre echipe au prins biletele pentru play-off, înainte de runda cu numărul 30 a SuperLigii.
FCSB, Rapid, CFR Cluj și Universitatea Craiova au fost primele echipe care și-au asigurat prezența în play-off, în actuala stagiune. În schimb, nu mai puțin de 5 echipe (Farul, U Cluj, Hermannstadt, UTA Arad și Sepsi) au luptat până în ultima rundă pentru ultimele două locuri rămase disponibile în lupta pentru titlu.
Farul, campioana en-titre a României, dar și U Cluj, surpriza frumoasă a sezonului actual, au fost singurele dintre echipe care au depins de propriile rezultate în ultima etapă pentru a accede în play-off. FCSB rămâne favorită principală la câștigarea titlului chiar și cu o înfrângere în derby-ul direct cu Rapid de sâmbătă seară. Farul și Sepsi au prins biletele în play-off după meciurile de vineri seară.
Duelurile din prima etapă a play-off-ului arată de-a dreptul spectaculos, iar lupta crâncenă atât pentru câștigarea titlului, cât și pentru cupele europene pornește încă din prima rundă. FCSB joacă pe teren propriu împotriva celor de la Sepsi, în timp ce Rapid va avea derby în Giulești cu Farul sau Universitatea Craiova. Iată cum arată programul complet din prima etapă a play-off-ului:
Play-off SuperLiga, programul etapei 1, 17 martie:
FCSB are un avans liniștitor înainte de intrarea în play-off. Jucătorii echipei lui Gigi Becali trebuie să fie atenți la cartonașele galbene în derby-ul cu Rapid, deoarece nu mai puțin de 7 jucători sunt în pericol de suspendare.
Principalele urmăritoare ale "roș-albaștrilor" în lupta pentru câștigarea titlului sunt Rapid și CFR Cluj. Totuși, după înjumătățirea punctelor, atât Universitatea Craiova, cât și Farul sau Sepsi pot emite pretenții la titlu.
În ultima etapă a sezonului, FCSB va da piept cu CFR Cluj sau Rapid în deplasare. Ar putea fi meciul decisiv în ceea ce privește câștigătoarea titlului. De asemenea, în ultima rundă a turului, FCSB se va duela cu CFR Cluj sau Rapid, însă pe teren propriu. Ordinea pe podium va fi definitivată după Rapid – FCSB de sâmbătă seară. Iată cum arată programul complet al play-off-ului SuperLigii:
Etapa 1, 17 martie:
Etapa 2: 1 aprilie
Etapa 3: 7 aprilie
Etapa 4: 15 aprilie
Etapa 5: 22 aprilie
Etapa 6: 25 aprilie (intermediară)
Etapa 7: 28 aprilie
Etapa 8: 5 mai
Etapa 9: 12 mai
Etapa 10: 19 mai
Clasamentul play-off-ului (după înjumătățire)
*CFR Cluj, Farul și Sepsi au beneficiat de rotunjire.
Așa cum FANATIK a dezvăluit în exclusivitate, sezonul 2023/2024 din SuperLiga se încheie mai devreme cu o săptămână decât de obicei. Maratonul de meciuri din primul eșalon din România se va termina mai repede, la cererea lui Edi Iordănescu.
Federația Română de Fotbal și Liga Profesionistă de Fotbal au adus modificări programului la cererea selecționerului naționalei României de fotbal. Edi Iordănescu vrea să reunească lotul pentru Euro 2024 pe 27 mai.
În cazul în care programul din SuperLiga nu ar fi fost modificat, ultima etapă din play-off ar fi trebuit să se dispute pe 26 mai, cu doar o zi mai devreme. Soluția "salvatoare" a fost inserarea etapei intermediare, cea cu numărul 6, la finalul lunii aprilie.